ותעבד מדבח מועדה אועדו אעי שטים תעבד יתה אמה ארכה ואמה פתחה מרבע יהי ואמתים רומה מנה קרנתה ותעפי יתה דהב דכי ית אגרה וית כתליו סאר וית קרנתה ותעבד לה כליל דהב סאר ותרתין עסקין דהב תעבד לה מתחת לכלילה על תרתי אצטרתה תעבד על תרי ממצעיו ויון לאתרים לאריחיה למסבל יתה בון ותעבד ית אריחיה אעי שטים ותעפי יתון דהב ותתן יתה לקדם פרכתה דעל ארון סעדואתה דאזמן לך תמן ויועד עליו אהרן אועדות סמנים בצפרה בצפרה במיטבה ית בוציניה יועדנה ובאסקות אהרן ית בוציניה בין רמשיה יועדנה אועדו תדיר לקדם יהוה לדריכון לא תסקון עליו אועדו